Bybelskool » Wat is die Seun? – 1 Timoteus 3:16
Sonder enige twyfel is dít die geopenbaarde waarheid van ons geloof: Christus het as mens verskyn en is deur die Gees as regverdig bewys. Hy het aan engele verskyn en is aan die nasies verkondig. Hy is in die wêreld geglo en is opgeneem in heerlikheid. (NLV)
1. Paulus bemoedig Timoteus met hierdie fundamentele waarheid oor Christus. Dink na oor die betekenis van elke aspek daarvan.
2. Waarom is dit so belangrik om hierdie waarheid te glo en te beskerm?
3. Lees die verse later vandag weer om jou te herinner dat Jesus in heerlikheid opgeneem is ter wille van jou ewige saligheid.
4. Jy kan later vanaand die verse weer lees in die konteks van 1 Timoteus 3 en my bydrae daaroor: 1 Timoteus 3:14-4:16 – Die gemeente as draer en beskermer van die waarheid.